Célzott kibertámadások
Buttyán Levente, BME

Az elmúlt években megnőtt a kártékony kódot (idegen szóval malware-t) használó célzott kibertámadások száma. Az előadásban bemutatjuk a célzott támadások jellemzőit, többek között kitérünk arra, hogy a támadás mindig fontos célpontok ellen irányult, a támadó tevékenysége évekig rejtve maradt, és a cél eléréséhez a támadók fejlett eszközöket alkalmaztak, nem ritkán nulladik napos sérülékenységeket használtak ki.  Miután a célzott támadások tulajdonságait megvizsgáltuk, bemutatjuk, hogy ezek milyen kihívások elé állítják az IT biztonsági szakembereket. Szót ejtünk a támadók és a védekezők között fennálló információs aszimmetriáról, a kódaláírás problémáiról, és az incidensekkel kapcsolatos információk megosztásának problémájáról. Végül bemutatjuk, hogy a BME CrySyS laboratóriumában milyen kutatási munka folyik ezen problémák megoldása céljából.